Circulaţia pe banda I de pe podul Grant, pe sensul Turda - Crângaşi, va fi deschisă luni, ora 6.00, bretelele aferente rămânând în continuare închise, anunţă Brigada Rutieră, citată de Agerpres.

Brigada Rutieră solicită conducătorilor de autovehicule să circule cu prudenţă, să respecte semnificaţia indicatoarelor rutiere montate temporar în zonă, precum şi semnalele poliţiştilor rutieri.

Pietonii au obligaţia să circule numai pe trotuare, să traverseze strada prin locurile special amenajate şi semnalizate sau la culoarea verde a semaforului electric după o temeinică asigurare şi să nu staţioneze pe partea carosabilă.

Editor web: Vlad Mironescu